open-index/open-wikipedia-markdown huggingface dataset:
VM i innebandy for kvinner 2005

**[[Innebandy-VM|Verdensmesterskapet i innebandy]]** for kvinner ble i 2005 arrangert i Singapore, 28. mai til 5. juni. Åtte lag deltok i det femte A-verdensmesterskapet for kvinner. 

## Gruppe A

### Tabell gruppe A

## Gruppe B

### Tabell gruppe B

## Plasseringskamper
### Kamp om 5. - 8.-plass
 

## Semifinaler

## Bronsefinale

## Finale

## Plasseringer

## Kilder
* WOMEN´S WFC 2005  floorball.org, besøkt 7. august 2018
University of East London

**University of East London** (UEL) er et universitet i London. Det ble grunnlagt i 1970 som North East London Polytechnic, ble senere Polytechnic of East London og i 1992 fikk det universitetsstatus.

Universitetet har to campuser, i Stratford og Docklands. Det var tidligere også en campus i Barking, som ble nedlagt i 2006. Et mindre læresenter har blitt opprettet i sentrum i Barking.

## Rangeringer

University of East London ble rangert som nummer 124 av 126 britiske universiteter på Complete University Guides liste for 2016 og som nummer 106 av 119 britiske universiteter på *[[The Guardian]]s* 2016-liste.

I QS World University Rankings for 2014 rangerte universitetet på plass 701 av verdens universiteter.

## Referanser


## Eksterne lenker
* 
* UEL 2012
Alaska husky

**Alaska-husky** er en mellomstor til stor polarhund med ypperlige trekkhundegenskaper, Den mangler internasjonal anerkjennelse som egen hunderase fra de store stambokregisterene og er derfor ansett som en blandingshund. Dette er en hundetype som opprinnelig stammer fra Alaska og det nordlige Canada.

## Opprinnelse og alder

Den opprinnelige alaskahuskyen kan sies å ha vært et resultat av krysninger mellom ulike inuithunder (polare urhunder). Når den oppsto er uklart, men den opprinnelige typen er nok svært gammel. Dagens hunder er imidlertid også iblandet blodslinjer fra sibirsk husky, fuglehunder og mynder (kanskje også fra andre typer), for at de opprinnelige hundene skulle bli lettere og hurtigere. Blandingsforholdet mellom de ulike rasene som inngår er ukjent og varierer trolig også i ulike linjer. Man antar imidlertid at både pointer, vorstehhund og greyhound inngår. Hunder av mer opprinnelig type benevnes gjerne som «Pure Athabascan breed» i hjemlige trakter.

Når typen kom til Norge er ukjent, men den ble kjent gjennom Robert Sørlies triumfer i Iditarodløpet i 2003.

## Utseende, anatomi og fysikk
Alaska husky minner om sibirsk husky og er en typisk polar spisshund av type, men den har ikke egen rasestandard og varierer mye i størrelse, vekt og pels. Alaska Huskyen kan også ha hengende ører. Kroppen er rektangulær i formen og smal. Lemmene lange og slanke. Langdistanse huskyer har ofte noe tettere pels og kraftigere bygning enn hunder som er avlet for kortere løp.

Hannene kan veie opp mot 28 kg, men veier mer typisk 23-26 kg. Tispene er lettere og veier typisk 18-23 kg. Enkelte hanner kan bli opp mot 40 kg tunge.

## Bruksområde
Alaska husky er en typisk brukshund og trives best når den kan jobbe hardt. Den egner seg ypperlig som sledehund og den tåler stor belastning når den er godt trent, herunder også store variasjoner i temperatur og værforhold. De fleste konkurransekjørere foretrekker tisper mellom 20 og 23&nbsp;kg og hannhunder mellom 22 og 26&nbsp;kg.

## Lynne og væremåte
Alaska husky er en hund som krever mye mosjon for å trives. Den har utmerkede flokkegenskaper og trives best i flokk, enten med andre hunder eller sammen med familien. Alaska husky er mye hund og har sterke instinkter for både flukt og jakt og kan ha stor bevegelsesradius. Kan i likhet med f.eks. mynder utvikle hypersensitivitet for tordenvær, fyrverkeri ol. Kan være litt reservert i nye møter, rolig og trygg med kjente mennesker og hunder.

## Referanser


## Se også
* Sibirsk husky
* Alaskan Klee Kai
Natural History Museum

**Natural History Museum** er et stort museum for naturhistorie på Exhibition Road i South Kensington i London. Bygningen er kjent for sin spesielle arkitektur, og har ofte blitt omtalt som en «naturhistoriens katedral». Det ble åpnet i 1881, med gjenstander gitt fra samlinger i British Museum som kjerne i utstillingen. 

Samlingen omfatter over 70 millioner gjenstander fordelt på fem hovedsamlinger: botanikk, entomologi, mineralogi, paleontologi og zoologi. I tillegg til museumsdriften er Natural History Museum et verdenskjent forskningssenter, med taksonomi, identifisering og konservering som spesialiteter. Mange av gjenstandene har i tillegg til den vitenskapelige verdien også betydelig historisk verdi, som blant annet eksemplarer som ble samlet inn av Charles Darwin. 

Museet er kjent for sin utstilling av dinosaurskjeletter. 
## Referanser


## Eksterne lenker
*
Basse-Terre (øy)

:

**Basse-Terre** (fransk: l'île de *Basse-Terre*) er en øy i De små Antiller i Det karibiske hav. Det er den største av øyene i det franske oversjøiske departementet Guadeloupe, som sammen med noen mindre omkringliggende øyer utgjør arrondissementet . Øyen har et areal på  med cirka 186&nbsp;000 innbyggere (2006). Guadeloupes administrasjonssenter Basse-Terre, med , ligger sørvest på øyen.

## Natur og geografi
Basse-Terre er en av Leewardøyene i De små Antiller, og ligger cirka 600 kilometer nord for Venezuelas kyst og cirka 460 kilometer sørøst for Puerto Rico. Det om lag 6 kilometer lange og smale sundet  skiller i nordøst Basse-Terre fra Guadeloupes nest største øy Grande-Terre. Nord for øyen ligger Guadeloupe-passasjen og i sør Les Saintes-passasjen, med Det karibiske hav i vest. 

I likhet med hele øygruppen Guadeloupe, ligger Basse-Terre langs en kjede av vulkaner. Den eneste aktive vulkanen er La Grande Soufrière, som ligger sentralt på den sørlige delen av øyen. La Grande Soufrière er, med sine  meter, det høyeste punktet i De små Antiller. Vulkanen har hatt åtte utbrudd siden Guadeloupe fikk fransk bosetning i 1635, det seneste fra juli 1976 til mars 1977. 

La Grande Soufrière er omgitt av , som med et areal på  omfatter store deler av øyens sentrale innland i sør. Området er dekket av regnskog og har flere elver, fossefall og mineralkilder. Nordøst på øyen ligger et område med sumpskog og mangrover.

## Referanser


## Eksterne lenker
*  Les îles de Guadeloupe
*  Parc national de la Guadeloupe
University of Westminster

**University of Westminster** er et universitet i London. Det ble grunnlagt i 1838 som Royal Polytechnic Institution. I 1971 ble flere institusjoner slått sammen med høyskolen, som skiftet navn til London Polytechnic. I 1992 fikk den universitetsstatus og sitt nåværende navn. 

Hovedbygningen ligger i Regent Street, mens resten av universitetet er fordelt på fire campuser. Tre ligger i det sentrale London, mens den fjerde er i Harrow. Det er også flere studentboligkomplekser rundt om i byen. 

Universitetet har en avdeling i Tasjkent, Westminster International University, som ble opprettet i 2002 i samarbeid med Usbekistans regjering. 

Diplomatic Academy of London er en del av University of Westminster.
 
## Rangeringer

University of Westminster ble rangert som nummer 100 av 126 britiske universiteter på Complete University Guides liste for 2016 og som nummer 101 av 119 britiske universiteter på *[[The Guardian]]s* 2016-liste.

University of Westminster var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser

## Eksterne lenker
*
London South Bank University

**London South Bank University** er et universitet i London. Det ble grunnlagt som Borough Polytechnic Institute i 1892. I 1971 endret det navn til Polytechnic of South Bank, og i 1989 til South Bank Polytechnic. I 1992 fikk det universitetsstatus og tok navnet South Bank University; dette ble endret til det nåværende navnet i 2003. 

Universitetet omfatter National Bakery School, som ble grunnlagt i 1894 og er den eldste bakerskolen i Storbritannia. 

Hovedcampus ligger i The Borough, omkring fem minutters gange fra South Bank. To mindre campuser ligger på Whipps Cross Hospital i Waltham Forest og Harold Wood Hospital i Havering.

## Rangeringer

London South Bank University ble rangert som nummer 119 av 126 britiske universiteter på Complete University Guides liste for 2016 og som nummer 111 av 119 britiske universiteter på *[[The Guardian]]s* 2016-liste.

London South Bank University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser
Linda Steinhoff

**Linda Steinhoff** (født 26. januar 1979 i Bergen) har jobbet som filmkommisjonær for Innlandet fylke i Midgardfilmkommisjonen fra 2019-21 med kontor på Lillehammer, og som *caster*, skuespiller, regissør og festivalsjef. 

Hun har i tillegg vært engasjert hos Den norske filmskolen ved høgskolen i Innlandet som prosjektleder for Cefimas program i 2021. 

Steinhoff vokste opp på Frekhaug med tysk far. Her dro hun i gang amatørteater, og gikk dramalinjen på videregående. I 1999 kom hun inn på *The Academy of Live and Recorded Arts* i London, og tilfeldigheter ga henne rollen som «Ella» i filmen *The Stratosphere Girl* som Nils Petter Molvær skrev musikken til.

Hun har arbeidet med over 20 spillefilmer, både norske og internasjonale.

Steinhoff opprettet og drev firmaet *Lights Promotion* i Berlin sammen med Trine Marie Skauen. *Lights Promotion* arrangerte årlig event *Northern Light Talents* under Berlinalen, med Linda Steinhoff som prosjektleder. 

Dokumentarfilmen *[[Voldtatt]]* var Steinhoffs debutfilm som regissør. Hun var 18 år gammel og hadde flyttet hjemmefra da hun ble voldtatt. Hun skammet seg, men fortalte det til lærerne på skolen. De ba henne gå til lege, men hun ble frarådet å anmelde. Årene gikk, men i 2012 ble hun innlagt på sykehus der hun havnet i rullestol. Legene mente dette skyldtes en «dissosiativ gangforstyrrelse» der hun hadde fortrengt voldtekten så lenge at hun hadde glemt å gå. På den tid arbeidet Steinhoff med en dokumentarfilm om voldtekt. Men et intervju med en dømt og fengslet overgriper førte til at hun anmeldte voldtekten, etter 15 år: «*Jeg ville bruke min personlige erfaring for å vise hvordan systemet som er til for å hjelpe voldtatte, opplevdes som det motsatte for meg som offer.*»

Filmen høstet priser og utmerkelser som «Beste norske dokumentar 2015» og «FilmWebs publikumspris» på Bergen internasjonale filmfestival i 2015. I 2016 fikk *Voldtatt* «hederleg omtale» på dokumentarfestivalen i Volda, og ble nominert til Gullruten i kategorien «beste norske dokumentar». *Voldtatt* fikk sin internasjonale premiere i Kina på *4th China Womans Filmfestival* i Beijing i september 2016. Foruten å vise filmen og holde Q&A etter visning, deltok hun her også i paneldebatt om voldtektsystemet i Norge og Europa sammenlignet med Kina.

I 2014 giftet hun seg med Florian i den norske sjømannskirken i Berlin.

I 2016 var Steinhoff prosjektleder for *Harpa Nordic Filmcomposer Awards* som ble avholdt på de nordiske ambassader i Berlin. I 2017 fikk hun ett års vikariat for Amandus – Lillehammer Internasjonale Studentfilmfestival.

## Referanser


## Eksterne lenker
*
Aberrasjon

**Aberrasjon** betyr omtrentlig *avvikelse* alternativt *avvikelse fra en bestemt retning*. Ordet kommer opprinnelig fra latinets *aberrare* som betyr *avvike* eller *gå vill*. 

Ordet abberrasjon har flere ulike betydninger avhengig av sammenhengen:

* Se aberrasjon (astronomi) for informasjon om *årlig aberrasjon*, *daglig aberrasjon*, *aberrasjonskonstanten* og *aberrasjonstid*.
* Se aberrasjon (optikk) for informasjon om *sfærisk aberrasjon* og *kromatisk aberrasjon*.
Science Museum

**Science Museum** er et museum for naturvitenskap og teknologi på Exhibition Road i South Kensington i London. Det ble opprettet i 1857 og er en av Londons fremste turistattraksjoner med 2,7 millioner besøkende årlig.

Som andre offentlig finansierte nasjonale museer i Storbritannia krever Science Museum ikke inngangsbilletter, men enkelte midlertidige utstilling kan innebære tilgangsavgift. Museet er en del av Science Museum Group (SMG) etter å ha blitt slått sammen med Vitenskap- og industrimuseet i Manchester i 2012.

Det ble grunnlagt i 1857 med Bennet Woodcroft som leder. Samlingen ble gitt av Royal Society of Arts og overskuddslageret til The Great Exhibition. I begynnelsen inngått det i South Kensington Museum sammen med Victoria and Albert Museum, men det ble skilt ut som Museum of Patents i 1858 og Patent Office Museum i 1863. I 1865 fikk den vitenskapelige og teknologiske samlingen sitt nåværende navn, mens kunstsamlingen ble overlatt til Victoria and Albert. Patent Office Museum fortsatte som en egen enhet til 1909, da det ble innlemmet i Science Museum. 

Museet har mer enn 300&nbsp;000 gjenstander i samlingen, med flere berømte utstillingsobjekter som Stephensons The Rocket, Puffing Billy, den første jetmotoren, en rekonstruksjon av Francis Crick og James Watsons modell av DNA, noen av de eldste bevarte dampmaskinene, et fungerende eksemplar av Charles Babbages *Difference engine* og den første prototypen på titusenårsklokken Clock of the Long Now. Det er flere hundre interaktive utstillingsobjekter, og en IMAX 3D-kino, samt Henry Wellcomes medisinhistoriske samling. 

I tillegg til museumsdriften er Science Museum en internasjonalt anerkjent forskningsinstitusjon. Biblioteket var inntil 1960-årene Storbritannias nasjonalbibliotek for naturvitenskap, medisin og teknologi. Det drives sammen med Imperial College Londons bibliotek.

## Referanser


## Eksterne lenker
* 
* Albertopolis: Science Museum — museets arkitektur og historie
Martin Jørgensen

:*For den norske fotballkeeperen, se [[Martin Jørgensen (keeper)]]*
**Martin Jørgensen** (født 6. oktober 1975 i Ørsted, Danmark) er en fotballspiller som for øyeblikekt spiller for AGF. Han har også en fortid i serie A-klubbene Udinese og Fiorentina.

Debuten i serie A var for Udinese mot Fiorentina 31. august 1997, og han debuterte på  mot  25. mars 1998.

Jørgensen var eid i fellesskap mellom Udinese og Fiorentina da det ble budt mellom klubbene over hvem han skulle spille for i sesongen 2004&ndash;05; begge klubbene bød €&nbsp;1, hvilket medførte at han ble værende i *Viola*.

## Referanser


## Eksterne lenker
* 
* 
*
Mysteriet om Edwin Drood

***Mysteriet om Edwin Drood*** (originaltittel: ***The Mystery of Edwin Drood*** eller bare ***Drood***)  er en musikal basert på romanen *[[Mysteriet Edwin Drood]]* skrevet av Charles Dickens (1812&ndash;1870). Musikalen ble komponert av Rupert Holmes og hadde premiere på Broadway i 1985 med 603 påfølgende forestillinger. Broadway-produksjonen vant fem Tony Awards for musikal, bok, partitur/noter, regissør og skuespiller, ni Drama Desk Awards og én Edgar Award for beste skuespill. I Norge vant originaloppsetningen pris for beste enkelttiltak blant studentforeningene ved Universitetet i Oslo.

Dickens døde før romanen var ferdig skrevet. Litteraturvitere har aldri blitt enige om hvordan Dickens egentlig planla å løse romanens mange mysterier. Holmes valgte å skrive 28 alternative avslutninger, og la publikum avgjøre hvilken slutt historien skal ha. Hvilken historie publikum ender opp med å bli presentert for, og skuespillerne ender opp med å vise, kan altså variere på hver forestilling. Musikalen er lagt opp som et metastykke, der vi møter en teatertupp på Theatre Royal som skal sette opp premiere-forestillingen av den nyskrevne musikalen om Edwin Drood. 

*Mysteriet om Edwin Drood* er oversatt til norsk av Ingrid Helene Bjørkholt Settem (tidl. Johnsen), Sjur Even Aunmo, Eline Grønnvoll, Ida Solvang, Gry Aavik og Maria Lind Jarsve. Den norske versjonen hadde nordisk premiere på Chateau Neuf i Oslo 26. april 2007 og var produsert av Teater Neuf. Oppsetningen vant 3. september 2007 Universitetet i Oslo sin pris for beste enkelttiltak skoleåret 2006/2007, med følgende begrunnelse:

## Norsk originalbesetning
#Mayor Sapsea: Chairman William Cartwright: Anders G. Dalen
#Drood: Miss Alice Nutting: Eldri Bidenkap Tofte
#Rosa: Miss Deirdre Peregrine: Gry Aavik
#Jasper: Mr. Clive Paget: Lars Soligard
#Puffer: Miss Angela Prysock: Eva Rustad
#Crisparkle: Mr. Cedric Moncrieffe: Trond Werner Pettersen
#Neville: Mr. Victor Grinstead: Endre Martinsen
#Helena: Miss Janet Conover: Jessica Sinclair
#Bazzard: Mr. Philip Bax: Sjur Even Aunmo
#Durdles: Mr. Nick Cricker: Bård Kleppen Watn
#Deputy: Master Nick Cricker: Thomas Olsen
#Horace: Mr. Nicholas Michael: Eirik Munthe
#Mrs. Throttle: Irene Holmstrøm

## Eksterne lenker
* 
* ''Mysteriet om Edwin Drood''  på RupertHolmes.com 
* ''Mysteriet om Edwin Drood'' på Tams-Witmark Music Library, Inc.
Bei’an (Heihe)

**Bei'an** (kinesisk: 北安; pinyin: *Běi'ān*, «nordlig fred»） er en by på fylkesnivå i byprefekturet Heihe i provinsen Heilongjiang (*Hēilóngjiāng*) i Folkerepublikken Kina. 

Byen var provinshovedstad for *Bei'an*provinsen i den japanske marionettstaten Mandsjukuo som ble opprettet under andre verdenskrig. 

Byen var også provinshovedstad for Heilongjiang fram til 1949, og betraktes fortsatt som det av Republikken Kina, det vil si regjeringen på Taiwan som anser seg som rettelig styre for hele Kina og har beholdt de administrative inndelinger som i 1949 gjaldt på Fastlandet, uavhengig av de faktiske forandringer som Folkerepublikken Kina har foretatt. 

## Samferdsel
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Herman Li

**Herman Li** (kinesisk: 李康敏, pinyin: *Li Kangmin*, født 12. mars 1976 i Hongkong) er en kinesisk musiker. 

Han er en selvlært gitarist som begynte å spille gitar som 16-åring, og er best kjent som medlem i det engelske power metal-bandet DragonForce.

For DragonForce-albumet *[[Sonic Firestorm]]* mottok han prisen *Dimebag Darrell Young Guitarist Award* på Metal Hammer Golden Gods Awards 2005. Li vant også fire priser (sammen med den andre DragonForce-gitaristen Sam Totman) i ulike kategorier i Guitar Worlds leserpoll fra 2007 for «beste nye talent», «beste metal», «beste riff», «beste shreddere» og «beste gitarsolo». Sistnevnte fikk han for sangen «Through the Fire and Flames» fra *[[Inhuman Rampage]]*.

## Referanser


## Eksterne lenker
* 
* 
*
Tommaso Rocchi

**Tommaso Rocchi** (født 19. september 1977 i Venezia) er en italiensk fotballspiller som spiller for den ungarske klubben FC Tatabánya.

Han debuterte i Serie A for Empoli FC mot Como Calcio 1907, og for  mot  den 16. august 2006.

## Referanser


## Eksterne lenker
*
Arusha (region)

**Arusha** er en av Tanzanias 30 regioner. Regionhovedstaden og største by i Arusha er Arusha. Regionen har et areal på &nbsp;km², og hadde &nbsp;innbyggere ved folketellinga i 2012.

## Distrikter

Regionen Arusha er administrativt delt inn i sju distrikter:

## Referanser


## Eksterne lenker
*
Javanesisk

**Javanesisk** er et austronesisk språk som snakkes av over 75&nbsp;millioner mennesker på den indonesiske øya Java. Som malayopolynesisk språk er det i slekt med begge de to andre store språkene i området, indonesisk og malayisk, men talere av de tre språkene kan ikke forstå hverandre uten videre.

To språk som er nært beslekta med javanesisk er karibisk javanesisk, som tales av javanesere i Surinam, og kaledonsk javanesisk, som tales av javanesere på Ny-Caledonia. Disse variantene er blitt såpass forskjellige fra javanesisk at de regnes som egne språk.

## Referanser


## Eksterne lenker
* Javanese - *UCLA Language Materials Project*, University of California Los Angeles (UCLA).
Michael Haneke

**Michael Haneke** (født 1942) er en østerriksk filmskaper. Blant de best kjente filmene hans er *[[Bennys Video]]*, *[[Funny Games]]*, *Skjult* og *[[Pianolærerinnen]]*. Har vunnet Gullpalmen i Cannes filmfestival to ganger: for *[[Det hvite båndet]] i 2009 og *Amour* i 2012. *Amour* vant også [[Oscar for beste fremmedspråklige film]].

== Biografi ==
Haneke vokste opp i den østerrikske byen [[Wiener Neustadt]]. Foreldrene hans var  [[regissør]]en [[Fritz Haneke]] og [[skuespiller]]en [[Beatrix von Degenschild]]. På [[Universität Wien]] studerte han [[filosofi]], [[psykologi]] og [[drama]]. Etter utdannelsen arbeidet han som [[filmkritiker]] fra [[1967]] til [[1970]], før han han fikk jobben som klipper og dramaturg i den tyske fjernsynsstasjonen [[Südwestfunk]]. Han debuterte som TV-regissør i [[1973]].

Langfilmdebuten hans kom med *Det sjuende kontinent* i [[1989]]. Gjennombruddet kom da han i [[1992]] regisserte sin andre spillefilm, den kontroversielle *Bennys video*. En ny suksess fikk han med *Funny Games* ([[1997]]), men han nådde sitt til da største høydepunkt med *Pianolærerinnen* fra [[2001]], som vant Grand Prix-prisen under filmfestivalen i Cannes. For spenningsfilmen *Skjult* vant han prisen for beste regi under samme festival i 2005.

== Kjennetegn ==
Haneke bryter ofte spenningsfilmers uskrevne regler når det gjelder klipping. De fleste filmene innen sjangeren bruker rask klipping, men Haneke benytter sjeldent dét virkemiddelet. I stedet er klipperytmen i filmene hans dvelende, og flere tagninger kan vare i over 10 minutter.

Musikk er det lite av i Hanekes filmer. I *Skjult* bruker han ikke noe musikk i det hele tatt; heller ikke i vignetten eller rulleteksten.

== Filmografi ==


===Spillefilm===
* [[Filmåret 1989|1989]] – *Det sjuende kontinent*
* [[Filmåret 1992|1992]] – *Bennys video*
* [[Filmåret 1994|1994]] – *71 fragmenter av tilfeldighetens kronologi*
* [[Filmåret 1997|1997]] – *Funny Games*
* [[Filmåret 2000|2000]] – *Ukjent kode* 
* [[Filmåret 2001|2001]] – *Pianolærerinnen* 
* [[Filmåret 2003|2003]] – *Ulvetid*
* [[Filmåret 2005|2005]] – *Skjult*
* [[Filmåret 2007|2007]] – *Funny Games*
* [[Filmåret 2009|2009]] – *Det hvite båndet*
* [[Filmåret 2012|2012]] – *Amour*
* [[Filmåret 2017|2017]] – *Happy End*


===TV-film/kortfilm===
* *After Liverpool* (1974)
* *Sperrmüll* (1976)
* *Drei Wege zum See* (1976)
* *Lemminge, Teil 1 Arkadien* (1979)
* *Lemminge, Teil 2 Verletzungen* (1979)
* *Variation* (1983)
* *Wer war Edgar Allan?* (1984)
* *Fraulein* (1986)
* *Slottet* (1997)
* *Nachruf für einen Mörder* (1991)
* *Die Rebellion* (1993)
* *Lumière et compagnie'' (1995) (segment «Michael Haneke/Vienne»)

## Referanser


## Eksterne lenker
*
Baljebass

**Baljebass** (i USA kalt *washtub bass*) er et strengeinstrument, med en balje av metall som resonanskammer. Beslektede instrumenter er kjent fra Afrika og Sørøst-Asia. Den egentlige baljebassen stammer fra afrikansk-amerikansk folkemusikk og ble populær i jugbands rundt 1900. Derfra har den funnet innpass i oldtimemusikken blant hvite i Appalachene, av og til også i bluegrass og country. Washtub Jerry and The Bluegrass Band er blant dem som har erstattet kontrabassen (som er vanlig i bluegrass) med baljebass Også kvartetten Baljelauget fra Voss har tatt navn etter baljebassen .

## Konstruksjon
Den tradisjonelle baljebassen er bygget opp av en balje med en streng festet i bunnen. Strengen justeres ved å skyve eller dra på en stav eller pinne for å endre spenningen og tonehøyden (frekvensen). Baljen ligger opp-ned på bakken og danner slik et resonanskammer.
Den andre enden av strengen er festet i en stang som er litt lenger enn strengen, og som settes mot baljen. Baljebassen er altså billig og enkel, vel egnet for gjør-det-selv-konstruksjon. Historisk har den derfor vært tilknyttet de lavere økonomiske klasser.

En baljebass kan også ha fire eller flere strenger og stemmeskruer.

## Referanser
Victor Nsofor Obinna

**Victor Nsofor Obinna** (født 25. mars 1987 i Jos) er en nigeriansk fotballspiller som for tiden er klubbløs . Victor Obinna spiller som angriper. Han debuterte i serie A for Chievo mot Parma 11. september 2005, hvor han scoret det eneste målet i kampen, som gjorde at Chievo vant 1-0.

Han spiller også fast på det nigerianske landslaget. Han deltok i den nigerianske fotballtroppen under Sommer-OL 2008 i Beijing, hvor han var med å ta sølvmedalje etter finaletap mot Argentina.

27.08.10 signerte Obinna for West Ham United.

## Referanser


## Eksterne lenker
*
Nitrosaminer

**Nitrosaminer** er en kjemisk forbindelse av den kjemiske strukturen R1N(-R2)-N=O, som blir betegnet som kreftfremkallende. Nitrosaminer finnes for eksempel i tobakk.

## Se også
*Kreft
*Kreftfremkallende stoffer
Mefjordvær

**Mefjordvær** er en grunnkrets og et fiskevær i Senja kommune i Troms, på yttersiden av øya Senja. Stedet ligger ved sørsiden av Mefjorden, to km nordvest for Senjahopen.

Mefjordvær har veiforbindelse via fylkesvei 252 til Senjahopen. I Mefjordvær finner man Mefjord brygge med overnatting i hotell og rorbuer, restaurant og pub. Fiskeværet har også eget kapell, Mefjordvær kapell. Skole, barnehage, bank og butikk ligger i nabobygda Senjahopen.

Navnet kommer fra norrønt Mið- som betyr 'den midtre'. Mefjorden er den midtre av fem fjorder på yttersiden av Senja; Bergsfjorden og Ersfjorden ligger på sørsiden og Øyfjorden og Baltsfjorden på nordsiden.

## Grunnkretsen

Grunnkretsen(*) omfatter den ytterste delen av sørsiden av Mefjorden, men alle innbyggerne bor i fiskeværet. Grunnkretsen grenser i øst til Senjahopen, i sørvest til Ersfjord og i nordvest til Norskehavet. Areal: 12,93&nbsp;km².

Innbyggertall:

(*) I statistikkbanken bruker SSB den feilaktige/utdaterte navneformen *Medfjordvær*

## Bilder
  
Fil:Mefjordvær, Norge 01.jpg|Mefjordvær sett mot Mykjetinden.
File:Hus langs Mefjordveien i Mefjordvær.jpg|Hus langs Mefjordveien.
File:Ingebjørg-stua Mefjordvær.jpg|Ingebjørg-stua.
File:Mefjord Brygge in Mefjordvær, Senja, Troms, Norway, 2014 August.jpg|Mefjord brygge.
File:Mefjordvær kapell.jpg|Mefjordvær kapell.
File:Sign for Arctic Race of Norway 2015 Mefjordvær Senja.jpg|Sykkel som markerte ruten i Arctic Race 2015.


## Kilder
*''Mefjordvær''. Store Norske leksikon. Besøkt 9.8.2020.
Alta kraftverk

**Alta kraftverk** er et vannkraftverk  i Sautso i Alta kommune i Finnmark fylke. Verket ble kjent etter Norges største sivile ulydighetsaksjon etter striden i forbindelse med utbyggingen av Alta-Kautokeinovassdraget. Det skal bli nevnt at denne utbyggingen skjedde på bekostning av samiske rettigheter, som enda ikke hadde blitt anerkjent av den norske stat. Ulydigheten vil kunne påpekes, som et av vendepunktene i kampen om samisk rettigheter, men er også et av de største tapene for den samiske kampen.

Alta kraftverk har to aggregater (100 MW og 50 MW). Midlere årsproduksjon er på 655 GWh. Eier er Statkraft.

Kraftverket er bygget 40 kilometer fra utløpet av Altaelva. Elva får i løpet av de 170 kilometrene til utløpet, tilsig fra en stor del av Finnmarksvidda. De nederste 40 kilometrene av elva er lakseførende.

Kraftverket utnytter et fall på 185 meter fra det 18 kilometer lange magasinet Virdnejavri. Virdnejavri reguleres mellom 265 og 200 moh. Fra den 110 meter høye dammen til utløpet fra kraftstasjonen er elva tørrlagt på en strekning av to kilometer.

I dag er et Altakraftverk blitt en uoffisiell enhet, og NVE refererer gjerne til hvor mange Altakraftverk en ny kraftutbygging vil gi som årlig energiproduksjon.

## Referanser


## Kilder
* 
* NVE vannkraftdatabase
* Statkraft

## Se også
* Uoffisielle måleenheter
* Alta-aksjonen
Louis T. McFadden

**Louis Thomas McFadden** (født 25. juli 1876 i  Granville Center i  Granville Township i Pennsylvania, død 1. oktober 1936 i New York) var en amerikansk politiker og bankdirektør. 
## Liv og virke
### Bakgrunn
Louis T. McFadden ble utdannet ved *Warner's Commercial College* (det senere Elmira Business Institute) i Elmira i delstaten New York.
### Bankdirektør
McFadden begynte yrkeskarrièren i First National Bank i 1892 Canton i Pennsylvania, og gjorde god karrière. I 1916 ble han bankens direktør, noe han var frem til 1925. I 1906 og 1907 var han kasserer i Pennsylvania Bankers' Association, og i perioden 1914&ndash;15 hadde han vervet som president for denne.

### Politiker
McFadden ble innvalgt i Kongressen i 1915 for Pennsylvania, og ble gjenvalgt åtte ganger. Han tapte valget i 1934 og igjen i 1936. Som kongressrepresentant ledet han en periode komiteen for bankvirksomhet og valuta.

Loven McFadden er mest kjent for er *McFadden Act* fra 1927. Denne begrenset sterkt kommersielle bankers handlerom, og gjorde det praktisk talt umulig for banker å opprette filialer over delstatsgrensene. Dette var noe ironisk, siden bankene kunne opprette filialer utenlands. Det tok 67 år før regelverket ble forandret og banker kunne operere i flere delstater. McFadden Act gjorde at bankvesenet i USA ble dominert av små lokalbanker.

I desember 1932 forsøkte  McFadden å reise riksrettssak mot president Herbert Hoover på bakgrunn av Hoovers økonomiske politikk under depresjonen. Dette var det første formelle forslaget om riksrettssak mot en president siden 1868. Forslaget ble straks forkastet med 361 mot 8 stemmer, og ble derfor en stor politisk tillitserklæring til presidenten.

McFadden var kjent som en av de mer ekstreme antisemitter i amerikansk politikk, og mente at jødene kontrollerte amerikansk økonomi. Han mente at USA måtte «velge mellom Gud og pengevekslerne som har stålet vårt gull og vår valuta». Han var også en sterk kritiker av opprettelsen av sentralbanken Federal Reserve System, og Franklin D. Roosevelts beslutning om å gå bort fra gullstandarden. McFadden så på disse vedtakene som strategier fra jødenes side for å avspise «ikke-jøder med papirpenger slik at jødene kunne ha gullet og 'de ekte pengene'». 

McFadden trodde også fullt og fast på ektheten til Sions vises protokoller, og mente jødene jobbet for å avsette regjeringen i USA. Da McFadden var presidentkandidat i 1936 var ett av slagordene «Kristendom istedenfor jødedom». Han sympatiserte også med Hitlers antijødiske teorier, og støttet nasjonalsosialistenes kamp mot det han påsto var en jødisk dominans i media, utdannelsessystemet og økonomien.

## Referanser


## Eksterne lenker
* 
*
Moodle

**Moodle** er en læringsplattform (LMS) som per november 2017 var installert på ca.  læresteder og hadde rundt 120 millioner brukere på verdensbasis. Moodle er utviklet for å gjøre det lett for lærere og pedagoger å  skape og administrere interaktive nettkurs. Moodle er fri programvare med åpen kildekode. Videreutviklingen av systemet gjøres av et stort antall kommersielle og ikke-kommersielle organisasjoner over hele verden, og ledes av Moodle-selskapet som er lokalisert i Perth i Australia.

Navnet er et akronym for *Modular Object-Oriented Dynamic Learning Environment*. Moodle har et grensesnitt for kursproduksjon som består av to modulgrupper: *Aktiviteter* og «Ressurser».

Moodles partner i Norge er eFaktor.

Moodle-partnere er sertifiserte servicetilbydere som også bidrar til finansiering og utvikling av Moodle-plattformen på verdensbasis.

## Læresteder som benytter Moodle i Norge

### Høyere utdanning
* Campus NooA
* Høgskolen i Nesna
* Universitetet i Bergen

### Grunnskoler
* Andøy
* Dovre  
* Elverum
* Engerdal
* Narvik
* Stor-Elvdal
* Trysil
* Åmot

### Læringsnettverk

* KS Læring
* Helsekompetanse 
* eSANKS

## Referanser


## Eksterne lenker
* 
*
Karibisk javanesisk

**Karibisk javanesisk** (også kalt **surinamsk javanesisk**) er et austronesisk språk som snakkes av rundt 60&nbsp;000&nbsp;javanesere i Surinam og Fransk Guyana. Det er det eneste austronesiske språket som tales i Sør-Amerika (med unntak av språkene som snakkes på Påskeøya), og blir talt av etterkommerne av javanesiske plantasjearbeidere som ble brakt dit mellom 1890 og 1939.

Språket er en utløper av javanesisk, men anses som et eget språk distinkt fra javanesisk. Det er også i nær slekt med kaledonsk javanesisk, som snakkes på Ny-Caledonia i Oseania.

## Referanser
Ersfjord (Senja)

:*Andre betydninger. [[Ersfjord]] finnes flere steder i Norge.*

**Ersfjord** er ei bygd og en grunnkrets i Senja kommune i Troms. Den ligger innerst i Ersfjorden, og ved fjorden ligger de karakteristiske fjellene Okshornan, og den fryktinngytende Snykollen ruver over bygda.

Ersfjorden er har en strand med hvit, finkornet sand. Området er tilpasset raste- og bålplasser.

### Befolkning
Bygda var inntil for få år siden en av de mest avsidesliggende på Senja, men etter at Geitskartunnelen åpnet i 2004, ligger bygda midt på veistrekningen mellom de to befolkningssentrene i kommunen, og det er bare 3&nbsp;km å kjøre til Senjahopen (tidligere var det 11,5&nbsp;mil). Det er idag fylkesvei 862 som går gjennom Ersfjord.

Alle de rundt 40 innbyggerne i Ersfjord grunnkrets bor i bygda. Grunnkretsen grenser i nordøst til Mefjordvær og Senjahopen, i sør til Bergsbotn, i sørvest til Steinfjord og i nordvest til Norskehavet. Areal: 14,52&nbsp;km².

## «Gulldassen»
 
Stedet ble kjent for å ha en av landets mest påkostede veitoalett med dusj, den såkalte «*Gulldassen*» som kostet 3,75 millioner å bygge (kvadratmeterpris på 300 000 kr).

Avisa Nordlys karakteriserte bygget som «en futuristisk obelisk kledd i gylne skjell stiger bygget opp av sanden og strekker seg mot himmelen i pakt med de mektige fjellene»

## Referanser


## Eksterne lenker
* ut.no Ersfjordstranda
Italiensk Øst-Afrika

**Italiensk Øst-Afrika**, italiensk: *Africa Orientale Italiana*, AOI, var en kortvarig italiensk besittelse på Afrikas horn, som besto av Etiopia, som Italia okkuperte ved Den andre italiensk-abyssinske krig oktober 1935-mai 1936; samt de italienske koloniene Italiensk Somaliland og Eritrea. 

## Etablering og organisering
Italiensk Øst-Afrika ble etablert i 1936 av Benito Mussolini etter seieren over Etiopia. I 1936 hadde de italienske besittelsene bestått av Eritrea og Somalia, og dette ble ved erobringen av Etiopia et sammenhengende område. Kolonien ble delt i seks provinser, Eritrea og det tidligere Italiensk Somaliland, pluss fire provinser av det tidligere Etiopia (Amhara, Galla-Sidamo, Scioa, Harar), alle seks ledet av en italiensk guvernør. Guvernørene var direkte underlagt den italienske generalguvernøren, også kalt visekonge, som representerte Victor Emmanuel III.

## Generalguvernører i ''Africa Orientale Italiana''

## Ekspansjon
Italiensk Øst-Afrika ble utvidet i 1940 da italienske styrker erobret Britisk Somaliland i ly av andre verdenskrig. Britene opplevet at denne etableringen og en sterk tilstedeværelse i området fra aksemaktenes side truet de britiske koloniene i Afrika. Dette ble sett i sammenheng med kampene i Kyrenaika og at en italiensk fremrykning mot Sudan ville kunne true Suez-kanalen fra en ny front.

## Britisk angrep

Sommeren 1940 gikk Storbritannia til motangrep, og i begynnelsen av den britiske fremrykningen hadde italienerne en væpnet styrke på rundt  mann, i tillegg disponerte de rundt  Askari-styrker, men disse var dårlig trent for denne form for krigføring. I tillegg var de italienske styrkene utplassert altfor spredt, og de dårlige veiene gjorde troppeforflytninger svært vanskelig. Dette gjorde at britene kunne nedkjempe italienerne avdeling for avdeling.

27. mars 1941 tok britiske styrker det italienske befestningen i Keren og da havnebyen Massawa falt 8. april var Eritrea på britiske hender og de italienske forsyningene i realiteten kuttet. I mai falt den italienske befestningen ved fjellet Amba Alagi i Nord-Etiopia for den overveldende britiske styrken og krigen var i realiteten over. Krigen tok formelt slutt 28. november 1941 da de siste italienske forsvarerne i Gondar måtte overgi seg etter nederlaget i slaget om byen.

## Eksterne lenker
*Italian East-Africa hos worldstatesmen.org
*Countries E hos rulers.org
Environment Agency

**Environment Agency** er en britisk offentlig etat med ansvar for miljøspørsmål i England. Den ble opprettet 1. april 1996 sammen med Scottish Environment Protection Agency, og tok fra samme dato over funksjonene til National Rivers Authority, Her Majesty's Inspectorate of Pollution og flere organer for avfallsregulering. Opprinnelig omfattet etatens ansvarsområde også Wales, men dette ble 1. april 2013 flyttet til Natural Resources Wales.

## Referanser


## Eksterne lenker
* Environment Agencys hjemmeside
Italiensk Somaliland

**Italiensk Somaliland** var et italiensk protektorat, senere koloni, på Afrikas horn. Området er i dag en del av Somalia.  

Den italienske koloniseringen begynte på 1880-tallet ved inngåelse av avtaler med lokale sultaner. Området var et protektorat frem til 1936 da det ble innlemmet i Italiensk Øst-Afrika etter den andre italiensk-abyssinske krig. 

I 1941 ble området okkupert av britiske styrker, og britene fortsatte å administrere området fram til november 1949, da det ble et FN-tilsynsområde under italiensk administrasjon.

1. juli 1960 ble Italiensk Somaliland gitt uavhengighet og ble umiddelbart slått sammen med Britisk Somaliland for å danne Somalia.
## Referanser
Glenn Tipton

**Glenn Raymond Tipton** (født 25. oktober 1947 i Blackheath) er en engelsk musiker. Han har vært gitaristen i heavy metal-bandet Judas Priest siden 1974.

Som barn spilte Tipton piano, men da han ble 21 år begynte han å spille gitar. Etter noen få år ble han med i hard rock-bandet The Flying Hat Band. The Flying Hat Band rakk aldri å gi ut noen studioalbum, men dro på turné som support for Deep Purple. I 1974 forlot Tipton bandet for å bli med i Judas Priest og The Flying Hat Band ble oppløst. Han har spilt gitar for Judas Priest siden, sammen med bandets andre gitarist K.K. Downing som har vært fast medlem siden 1969.

## Solo-prosjekt
Da Judas Priest-vokalist Rob Halford forlot Judas Priest i 1992 ble det en stille periode for Judas Priest. To år senere, i 1994, startet Glenn Tipton et soloprosjekt som han bare kalte Glenn Tipton. Tim «Ripper» Owens kom inn som vokalist i Judas Priest i 1996 og året etter kom debutskiva til Glenn Tipton, *Baptizm of Fire*. Med seg hadde han flere gjestemusikere og på nyutgivelsen av albumet følger det med en bonussang med navnet «New Breed». Denne er skrevet av Glenn Tipton sammen med hans datter og sønnen hans på trommer. I 2006 ga Glenn Tipton ut sitt andre album, *Edge of the World*.

## Referanser


## Eksterne lenker
* 
* 
*
Britisk Kamerun

**Britisk Kamerun** (engelsk: *Cameroons*) var et mandatområde Storbritannia fikk tildelt av folkeforbundet. Området er nå delt mellom landene Nigeria og Kamerun.

Området som det nåværende Kamerun består av ble gjort krav på av Tyskland under kappløpet om Afrika i slutten av 1800-tallet. Under første verdenskrig ble området okkupert av britiske, franske og belgisk tropper, og ble etter krigen delt mellom  Storbritannia og Frankrike som mandatområder av folkeforbundet i 1922. Det franske mandatet ble kjent som Cameroun og de britiske områdene var delt opp i **Northern Cameroons** og **Southern Cameroons**.

Fransk Kamerun ble selvstendig i januar 1960, og det ble planlagt selvstendighet for Nigeria samme året. Disse hendelsene førte til spørsmål om hva som skulle skje med de britiske områdene. Etter litt diskusjon (som hadde pågått siden 1959), ble det holdt en folkeavstemning i februar 1961. De nordlige områdene med muslimsk majoritet ville gå i union med Nigeria, og de sørlige områdene foretrakk opprettelse av en egen stat, Kamerun.

## Litteratur
* Engelbert Mveng: *Histoire du Cameroun.* Présence africaine, Paris 1963.
* Victor Julius Ngoh: *Cameroun 1884-1985. Cent ans d’histoire.* CEPER, Yaoundé 1990.
* Mark D. DeLancey, Rebecca Neh Mbuh (utg.): *Historical Dictionary of Cameroon* (= *African Historical Dictionaries.* Bind 113). 4. opplag. Scarecrow Press, Lanham 2010, ISBN 978-0-8108-5824-4.
Glenn Drover

::*For den canadiske heavy metal gitaristen, se [[Glen Drover]].*
**Glenn Drover** er en spilldesigner og -utgiver. Han er en av grunnleggerne av og styreformann i Eagle Games.

Drover studerte historie og statsvitenskap ved Marquette University.

Før Glenn Drover var med å starte Eagle Games var han salgssjef i Activision. Mellom 2000 og 2006 var han styreleder i Eagle Games. Fra 2007 har han vært salgssjef i PopCap Games.
Av spillene han har designet er blant annet Railroad Tycoon.

## Referanser
Sør-Fron Spelemannslag

**Sør-Fron Spelemannslag** er et folkemusikkorkester fra Sør-Fron i Gudbrandsdalen. Orkesteret ble stiftet i 1977 og består av rundt 30 medlemmer. De har vunnet fjorten Landsfestivaler og to Landskappleiker og regnes som et av Norges beste spelmannslag. Orkesteret har gitt ut tre album, og vant Spellemannprisen 1991 i klassen folkemusikk/gammeldans for *Den lykkelige frier*. De ble nominert til Folkelarmprisen i 2022 i klassen dansespill for *Slåtter til sluskeball, brudlaup og finfine selskap*. Blant orkesterets ledere er Øystein Rudi som ledet orkesteret i perioden 1985 til 1995.

## Diskografi
* *[[Den lykkelige frier]]* (1991)
* *[[Milstein]]* (SFS / Musikkoperatørene, 2003)
* *Slåtter til sluskeball, brudlaup og finfine selskap* (ta:lik, 2022)

## Referanser
Sadler’s Wells Theatre

**Sadler's Wells Theatre** er et teater på Rosebury Avenue i Clerkenwell i London. Den nåværende teaterbygningen er den sjette på stedet, og har plass til 1500 tilskuere. Den rommer også Lilian Baylis Theatre, med 200 plasser. 

Teatret er mest kjent for ballett, men setter også opp moderne dans og opera. Mange av forestillingene settes opp av besøkende ensembler.
Tomboy

:*For programvaren, se [[Tomboy (programvare)]]; for begrepet «Tomboy», se [[guttejente]]
*'Tomboy*' var et norsk [[popmusikk|pop]]/[[soulmusikk|soul]]-band fra [[Askøy]] utenfor [[Bergen]]. Bandet eksisterte i perioden [[1983]] til [[1991]] og brukte et tidsriktig lydbilde preget av [[synthesizer]]e og [[trommemaskin]]er. I løpet av karrieren ga de ut fire album og solgte totalt rundt 300 000 eksemplarer i Norge. Deres andre album, *Back to the Beat* fra [[1987]], ble deres største suksess med totalt 150 000 solgte. Albumet vant i tillegg [[Spellemannprisen 1987]] i klassen pop. Bandet ble frontet av vokalist [[Torhild Sivertsen]] mens ektemannen [[Per Hansmark]] var hovedlåtskriver.

Bandet ble gjenforent og spilte en konsert for [[Lost Weekend]]-festivalen på [[Askøy]] den 8. august 2009. 

== Medlemmer ==
* [[Torhild Sivertsen]]: vokal
* Per Hansmark: keyboards, programmering, vokal
* Kalle Tangset: saksofon, synthesizer
* Terje Lerø: bass, synthesizer
* Øyvind Lerø: gitar, synthesizer
* Jan Sollesnes: trommer, programmering

== Diskografi ==
* 1985: *Time To Be Free* (album), CBS
* 1987: *Back To The Beat* (album), CBS
* 1988: *Shadows On The Wall* (album), CBS
* 1991: *Read My Lips* (album), CBS
* 2005: *People Get Moving – The Best Of Tomboy'' (samlealbum) Columbia/Sony

## Eksterne lenker
* 
*  Biografi fra Norsk pop- og rockleksikon
*  ba.no sin sak om at Tomboy gjennoppstår på Lost Weekend 2009
Hundestørrelser

**Hundestørrelse** er et begrep som gjerne brukes til å beskrive hunders størrelse (vekt) i generell sammenheng, fra de minste til de største hunderasene. Mange raser har imidlertid en vekt som går på tvers vektklassene. Da brukes begge, eksempelvis *liten-middels* eller *middels-stor*. Vektklassene gjelder typisk vekt på hver enkelt hunderase.
Jesperhus

**Jesperhus** er en syv hektar stor familieeid blomsterpark og attraksjon i Legind Bjerge på Mors. Parken åpnet første gang i 1966. Da var parken tre hektar stor, den mottok 20&nbsp;000 gjester det første året.

Jesperhus er idag Nord-Europas største blomsterpark. Parken er oppdelt i tre soner: 
# En blomsterpark med sommerblomster, stauder, kaktusser og sukkulenter, flere steder arrangert i figurer for eksempel en påfugl, en sommerfugl, en veteranbil og en slange. I haven finnes en sansehave og H.C. Andersen-haven med temaer fra eventyrene, f.eks. *[[Svinedrengen]], [[Tommelise]], [[Den lille havfrue]]* og *[[Piken med svovelstikkene]].* I blomsterparken finnes også Danmarks lengste vannfall.
# En junglezoo oppbygget som en regnskog i flere sammenhængende drivhus. Junglezooen inneholder blant annet en sommerfuglevoliere med flere hundre sommerfugler og nektarfugler, et terrarium med blant annet pythonslanger, vandrende pinne, fugleedderkopper og pilegiftfrosker, en krokodilleavdeling med mississippialligatorer og en orkidéhave. 
# En forlystelsespark for barn med attraksjoner som piratland, radiobiler, lekeplass med sandkasse, minitog, gullgravning, dukketeater og ponniridning. Alle attraksjonerne er gratis når inngangsbilletten er betalt.

I forbindelse med parken finnes et feriesenter med campingplass og hytteudleie. Der finnes også besøksgård, minigolf, golfbane, bålplass, restaurant, put-and-take-sø, aktivitetshall, bowlinghall og utendørs og innendørs vannland. 

## Eksterne lenker
* 
* Om historien bak Jesperhus
* Cofman.com sommerhusutleie: Jesperhus – blomsterpark
Organisation internationale de radiodiffusion et de télévision

**Organisation internationale de radiodiffusion et de télévision** (**OIRT**),  er en østuropeisk kringkastingsorganisasjon etablert i 1946 som bestående av radio- og fjernsynsselskaper, og som hadde som formål å organisere utveksling av programinnhold. Den oftest kalt **Intervision** (russisk *Интервидение*, polsk *Interwizja*, ungarsk *Intervízió*). Før 1960 het den *Organisation internationale de radiodiffusion (OIR)*. 

Organisasjonens medlemmer var Bulgaria, Tsjekkoslovakia, DDR, Finland, Ungarn, Polen, Romania og Sovjetunionen. Fra 1950 var hovedkontoret plassert i Praha. Finland var samtidig medlem av European Broadcasting Union (EBU) som tilsvarte Intervisjonen i Vest-Europa og benyttet FM-båndet i stedet for OIRTs del av FM-båndet.

Mellom 1977 og 1980 organiserte OIRT fire musikkonkurranser under navnet Intervision Song Contest i Sopot i Polen, i et forsøk på å matche den mer suksessfulle Eurovision Song Contest som ble arrangert av EBU.

1. januar 1993 fusjonerte OIRT med EBU som organiserer kringkastingsutveksling gjennom Eurovision.

## Referanser


## Eksterne lenker
* Intervision
London Marathon

**London Marathon** er et årlig gate-maraton i London, første gang arrangert i 1981. Løpet regnes som et av de fem største maratonløpene. Løypa er relativt lite kupert og går omkring elva Themsen og ender ved St. James's Park. Fire ganger har vinneren i London maraton satt verdensrekord. Amerikaneren Khalid Khannouchi satte verdensrekord på 2:05:38 i 2002. Briten Paula Radcliffe satte verdensrekord for kvinner på 2:15:25 i 2003. Grete Waitz vant kvinneklassen i 1983 (verdensrekord) og 1986, Ingrid Kristiansen vant i 1984, 1985 (verdensrekord), 1987 og 1988.

## Eksterne lenker
*
Hyefjorden

**Hyefjorden**, eller **Hyenfjorden**, er en 14 kilometer lang fjordarm til Nordfjord i Vestland. Fjorden ligger i sin helhet i Gloppen kommune.

Hyefjorden er smal, og bratte fjellvegger ligger tett på fjorden på begge sider. Vestsiden er ufremkommelig der fjellet stuper rett i fjorden. Fylkesvei 615 går på østsiden av fjorden, med en rekke tunneler gjennom rasfarlige områder. Hyefjorden ligger med fjordåpningen ved Hestenesøyra mot nord og fjordbunnen ved bygdesenteret Hyen mot sør. Fjorden får tilført mye ferskvann fra omliggende vassdrag, der lakseelva Åelva fra Austredalen og Gjengedal er den største. Ved fjordbunnen ligger også en av kommunenes hjørnestensbedrifter, båtbyggeriet Brødrene Aa. Fiskeoppdrett finnes flere steder i Hyefjorden.

## Referanser




## Eksterne lenker
*
Royal Academy of Dramatic Art

**Royal Academy of Dramatic Art** (**RADA**) («Det kongelige akademi for dramatisk kunst») i Bloomsbury i London er Storbritannias fremste teaterutdannelse for skuespillere og er blitt klassifisert som en av de fremste teaterskoler i verden. Den ble grunnlagt i 1904 av Herbert Beerbohm Tree.

## Eksterne lenker
*